L 21412 Jurnalul Oficial al Uniunii Europene 19.7.2014 REGULAMENTUL (UE) NR. 788/2014 AL COMISIEI din 18 iulie 2014 de stabilire a normelor detaliate pentru aplicarea amenzilor și a penalităților cu titlu cominatoriu și retragere a recunoaşterii organizațiilor de inspecție și control al navelor în conformitate cu artico- lele 6 și 7 din Regulamentul (CE) nr. 391/2009 al Parlamentului European și al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele şi standardele comune pentru organizațiile cu rol de inspecţie și control al navelor (!, în special articolul 14 alineatul (2), întrucât: (1) Articolele 6 și 7 din Regulamentul (CE) nr. 391/2009 împuternicesc Comisia să impună amenzi şi penalități cu titlu cominatoriu împotriva organizațiilor recunoscute, așa cum se defineşte la articolul 2 din regulamentul respectiv, sau să retragă recunoaşterea acestora, pentru a asigura aplicarea criteriilor şi a obligațiilor stabilite în regulamentul respectiv, cu scopul clar de a elimina orice posibile amenințări la adresa siguranței și a mediului. (2) Este în interesul transparenței de a se stabili, în conformitate cu articolul 14 alineatul (2) din Regulamentul (CE) nr. 391/2009, normele de procedură pentru luarea deciziilor, precum și metodologia utilizată pentru calcularea amenzilor şi a penalităților cu titlu cominatoriu de către Comisie, astfel încât acestea să fie cunoscute dinainte de către organizațiile în cauză, inclusiv criteriile specifice pe baza cărora Comisia trebuie să evalueze gravitatea situa- ției și măsura în care au fost compromise siguranța sau protecția mediului. (3)  Prin introducerea de amenzi și penalități cu titlu cominatoriu, Comisia ar dispune de un instrument suplimentar care să îi permită să reacționeze mai nuanțat, mai flexibil și mai gradat în caz de încălcare a normelor din Regula- mentul (CE) nr. 391/2009 de către o organizație recunoscută, în comparație cu retragerea recunoașterii. (4)  Penalităţile cu titlu cominatoriu ar trebui să poată asigura cu eficacitate că orice încălcare a obligațiilor şi a cerin- țelor stabilite de Regulamentul (CE) nr. 391/2009 este remediată imediat și în mod corespunzător. Prin urmare, Regulamentul (CE) nr. 391/2009 împuternicește Comisia să aplice penalități cu titlu cominatoriu dacă o organi- zație recunoscută nu a reuşit să întreprindă acţiunile de prevenire şi remediere solicitate de Comisie, după o perioadă rezonabilă de timp şși până în momentul în care organizația recunoscută în cauză a întreprins acţiunile necesare. Dacă este necesar, în funcție de circumstanțe, suma zilnică a penalităților cu titlu cominatoriu poate fi mărită treptat pentru a reflecta urgența acțiunilor solicitate. (5)  Calcularea amenzilor și a penalităților cu titlu cominatoriu ca fracțiune din cifra de afaceri a organizației, având în vedere plafonul maxim stabilit în conformitate cu Regulamentul (CE) nr. 391/2009, este o metodă simplă de a face ca amenzile şi penalitățile cu titlu cominatoriu să aibă un efect de descurajare, rămânând în acelaşi timp direct proporționale atât cu gravitatea situației, cât şi cu capacitatea economică a organizației în cauză, în ciuda dimensiunilor considerabil diferite ale organizațiilor recunoscute. (6)  În interesul transparenței şi al securității juridice, plafonul aplicabil pentru valoarea totală maximă a amenzilor și a penalităților cu titlu cominatoriu ar trebui să fie stabilit în mod clar, având în vedere diferitele circumstanțe. Din aceleaşi motive, trebuie determinat și modul în care se calculează cifra de afaceri medie totală în cele trei exerciții financiare precedente pentru activitățile reglementate de Regulamentul (CE) nr. 391/2009 în cazul fiecărei organi- Zații recunoscute. (7) Este necesar ca decizia de a retrage recunoaşterea unei organizații în conformitate cu condițiile stabilite la arti- colul 7 alineatul (1) din Regulamentul (CE) nr. 391/2009 să țină seama de toți factorii legați de obiectivul primor- dial al monitorizării operațiunilor organizațiilor recunoscute şi al performanței generale, inclusiv eficacitatea oricăror amenzi şi penalități cu titlu cominatoriu impuse deja pentru încălcări grave şi repetate ale regulamentului respectiv. () J0L131,28.5.2009,p. 11.